Казка не абыходзіцца без чароўнага прадмета. Цяпер гэта закон жанру, але адпачатку, як мне думаецца, такі артэфакт выконваў ролю Невытлумачальнага, таго алагічнага, інтуітыўнага і выпадковага, што раз-пораз дае пра сябе ведаць. Уласна, любы чароўны артэфакт – прадметнае выяўленне хаосу. Ну й патаемная мара казачніка. Хто не хоча займець гаманец, у якім ніколі не заканчваюцца грошы?..